Ēriks Kaža

Ēriks Kaža (dzimis 1963. gada 28. februārī) ir latviešu uzņēmējs un politiķis. Bijušais 5. Saeimas un 6. Saeimas deputāts, Rūpniecības, īpašuma un privatizācijas valsts ministrs (1995—1996).

 Dzīvesgājums 
Dzimis 1963. gada 28. februārī. Mācījās Rīgas 34. vidusskolā, bija hokeja komandas "Latvijas Bērzs" uzbrucējs, 1985. gadā absolvēja studijas Rīgas Politehniskā institūta (RPI) Arhitektūras un celtniecības fakultātē. Strādāja RPI Celtniecības katedrā, tad RPI zinātniskās pētniecības daļā (1985–1988), vēlāk bija Jaunatnes darba centra direktors (1988–1991).

Pēc Latvijas neatkarības atjaunošanas Ēriks Kaža bija SIA "Mikas" prezidents (1991–1993) un 5. Saeimas deputāts no partijas "Saskaņa Latvijai - Atdzimšana Tautsaimniecībai" (1993–1995). Latvijas hokeja līgas prezidents. 
1995. gadā viņu ievēlēja par 6. Saeimas deputātu no Demokrātiskās partijas "Saimnieks". No 1995. gada 21. decembra līdz 1996. gada 27. jūlijam Kaža bija Rūpniecības, īpašuma un privatizācijas valsts ministrs.Balsojums par uzticību Andra Šķēles sastādītajai valdībai 1995. gada 21. decembrī "Latvijas Vēstnesis" Nr. 199, 22.12.1995.

Vēlāk Ēriks Kaža bija a/s "Ogre" valdes priekšsēdētājs, pēc 2000. gada viņš nopirka citrusaugu pārstrādes uzņēmumu Floridā ASV un bija iesaistīts vairākos tiesas procesos.Kaža cer pārdot Floridas sulas Latvijā diena.lv 2003. gada 20. martā Bija viens no a/s "Baltijas holdings" (BH) īpašniekiem, 2002. gadā kļuva par tā prezidentu.
2013. gadā kļuva par AS Rīgas autoelektroaparātu rūpnīcas valdes priekšsēdētāju.Rīgas autoelektroaparātu rūpnīcu vadīs Ēriks Kaža Žanete Hāka, db.lv 29.08.2013

 Atsauces 

Kategorija:1963. gadā dzimušie
Kategorija:Latvijas uzņēmēji
Kategorija:5. Saeimas deputāti
Kategorija:6. Saeimas deputāti